2016 तक मानवरहित रेलवे क्रासिंग नहीं रहेगी : त्रिवेदी  
रेल मंत्री ने कहा, हमारे प्रयास होंगे कि 2016 तक सभी क्रासिंग या तो मानवयुक्त हों या उन पर ओवरब्रिज हों।
नए रेल मंत्री के तौर पर कामकाज संभालने के बाद दिनेश त्रिवेदी ने आज रेलवे के आधुनिकीकरण के लिए 11 सूत्री कार्यक्रम की घोषणा की और कहा कि 2016 तक कोई मानवरहित रेलवे क्रासिंग नहीं रहेगी।  उन्होंने कहा, हमारे प्रयास होंगे कि 2016 तक सभी क्रासिंग या तो मानवयुक्त हों या उन पर ओवरब्रिज हों। फिलहाल देश में 32,694 क्रासिंग हैं जिनमें से 14,853 मानवरहित हैं। आधिकारिक आंकड़े के अनुसार 2010-11 में मानवरहित क्रासिंगों पर 229 लोगों की मौत हो गई थी।